**Gândurile mele**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gândurile mele toate

le-am ales şi le-am legat,

Ele-au evadat în lume

şi pe mulţi au disperat.

Am pornit deja pe urme,

tot încerc să le adun,

Să le stivuiesc în simţuri,

în suflet să le depun.

Cel de bine iar se plimbă

printre semeni, nonşalant,

Oferind zile senine

când şăgalnic, când galant.

Cele pline de iubire

au plecat la a mea doamnă

Cu flori rupte de pe lună

în pastelele de toamnă.

Cele pline de credinţă

se răsfrâng necontenit,

Peste cer şi peste lume

într-un ritm neostoit.

Cele pline de tandreţe

se prefac în clopoţei,

Alintând cu frumuseţe

nebunatici nepoţei.

Cele pline de speranţe

stau la coadă aşteptând,

Ca acele de tristeţe

să se-ntoarcă surâzând.

Cele rele au-dispărut

nici nu vreau să le găsesc,

Să rămână unde sunt,

nimănui nu le doresc.